  Майя Бывальцева Удмуртиысь кырӟась Артемий Лем Москваын ортчись конкурсэ пыриськоз. «Россилэн зарни куараез» фестиваль-вожвылъяськон улсын 28-тӥ куарусёнэ со «Как быть» кырӟанэз быдэстоз. Иворъёсъя «Удмуртия» агентстволы со сярысь ивортӥз кырӟасьлы дурбасьтӥсьёслэн группазылэн ыстэм муртэз Светлана Чикрова. «Со сцена вылэ потыны кулэ 15 часын. Али возьма, но туж тулкымъяське. Финалэ 100 пӧлысь 10 гинэ адями потоз. Вормыны луонлыкъёсыз солэн туж умой. Конкурсын со Серовлэсь «Как быть» кырӟанзэ быдэстоз. Со композиция капчи ӧвӧл, но Артемий сое «витьлы» быдэстэ. Нырысетӥ люкетсэ ортчиз ке, 20 часын тодмо кырӟасьёсын но группаосын ӵош гала-концертэ пыриськиз», — вераз Светлана. Фестиваль-конкурс дасэтӥзэ ортчытӥське ни, со Россиысь тужгес устолыко пиналъёсты но егитъёсты люка. 21 аресъем Артемий бадӟымъёс пӧлын кужымзэ эскероз. Тани мар вераз ачиз кырӟась москваын концерт азьын: «Сцена вылэ потон азьын тулкымъяськон но, шуд но пачылме, малы ке шуоно бадӟым сцена вылын но сыӵе вылӥын асме эскерыны луонлыке вань». Тегъёс: Лулчеберет Дэбес Москва Удмуртия кырӟан  